Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 1 Pv 311/14/1101	Bratislava I, 30.10.2014
EEČ : 2-8-295-2014

U Z N E S E N I E

Trestná vec:	obvinený XXXXX 
Trestný čin:	

Rozhodol: 	prokurátorka Okresnej prokuratúry Bratislava I
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
7. augusta 2005 asi o 14.40 hodine v Bratislave, v parku na Šafárikovom námestí použil hrozbu násilia v úmysle zmocniť sa cudzej veci a takýto čin spáchal so zbraňou tak, že po tom, čo pristúpil k poškodenému XXXXX, ktorý sedel na lavičke, vytiahol na neho nôž, ktorý mu priložil ku pravej strane brucha a pýtal od neho peniaze, ktoré poškodený nemal a následne mu pod hrozbou násilia zobral náramkové hodinky značky Tidemaster Tactical, ktoré mal poškodený zapnuté na ľavej ruke, čím mu spôsobil škodu vo výške 850,- Sk (28,20 €)

lebo je trestné stíhanie neprípustné podľa § 9 odsek 1 písmeno d

Odôvodnenie:
Vyšetrovateľ vtedajšieho Odboru všeobecnej kriminality Úradu justičnej a kriminálnej polície Okresného riaditeľstva Policajného zboru XXXXX I uznesením číslo konania ORP-XXXXX zo 7. augusta 2005 podľa § 160 odsek 1 Trestného poriadku účinného do 31. decembra 2005 začal trestné stíhanie vo veci trestného činu lúpeže podľa § 234 odsek 1, odsek 2 písmeno b) Trestného zákona účinného do 31. decembra 2005 a súčasne § 163 odsek 1 Trestného poriadku účinného do 31. decembra 2005 vzniesol XXXXX obvinenie z jeho spáchania na tom skutkovom základe, ako je uvedené vo výrovej časti citovaného uznesenia.

	Vyšetrovateľ vykonal vo veci rozsiahle dokazovanie, vrátane znaleckého, pričom prekážkou, ktorá bránila skočeniu prípravného konania bola opakovaná neúspešná snaha vyšetrovateľa zabezpečiť prítomnosť poškodeného XXXXX na úkonoch prípravného konania.

	Následne vyšetrovateľ zabezpečil do spisu Úmrtný list matričného úradu XXXXX - XXXXX číslo 3252/2014, z ktorého je zrejmé, že v Knihe úmrtí tohto úradu vo zväzku 72, ročník 2014, na strane 81, pod poradovým číslom 496 je zapísané, že XXXXX, narodený 12. apríla 1984 v Bratislave, 19. augusta 2014 zomrel.

	Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9; podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu kto zomrel alebo bol vyhlásený za mŕtveho.

	Je nesporné, že smrť obvineného je zákonnou prekážkou trestného stíhania a preto som v zmysle vyššie citovaných ustanovení Trestného poriadku rozhodol tak , ako je uvedené vo výrokovej časti tohto uznesenia a trestné stíhanie, vedené proti obvinenému XXXXX, som zastavil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Soňa Juríčková
prokurátorka